CELEX: C2007/069/52
Language: da
Date: 2007-03-24 00:00:00
Title: Sag T-23/07: Sag anlagt den 5. februar 2007 — Borco-Marken-Import Matthiesen mod KHIM

24.3.2007   
            
            
               DA
            
            
               Den Europæiske Unions Tidende
            
            
               C 69/24
            
         Sag anlagt den 5. februar 2007 — Borco-Marken-Import Matthiesen mod KHIM
   (Sag T-23/07)
   (2007/C 69/52)
   Processprog: tysk
   Parter
   
      Sagsøger: Borco-Marken-Import Matthiesen GmbH & Co. KG (Hamburg, Tyskland) (ved Rechtsanwalt M. Wolter)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 30. november 2006 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 0808/2006-4) annulleres.
            
         
               —
            
            
               Det fastslås, at bestemmelserne i artikel 7, stk. 1, litra b) og c), og i artikel 7, stk. 2, i forordning (EF) nr. 40/94 ikke er til hinder for offentliggørelsen af det ansøgte varemærke for varer i klasse 33 (»Alkoholholdige drikke (dog ikke øl), vine, mousserende vine og vinholdige drikke«).
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Figurmærket »α «for varer i klasse 33 (ansøgning nr. 4 634 663).
   
      Undersøgerens afgørelse: Afslag på ansøgningen.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 7, stk. 1, litra b) og c), i forordning (EF) nr. 40/94 (1), idet det med urette er blevet antaget, at der foreligger absolutte registreringshindringer. Derudover er rækkevidden og betydningen af artikel 12 i forordning (EF) nr. 40/94 blevet urigtigt bedømt.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).